google/wiki40b huggingface dataset:
Abortpille

En abortpille er en pille som brukes for å avbryte et svangerskap, og inngår i medikamentell abort. Normalt brukes to piller, en med mifepriston og en med misoprostol. Virkestoffet i mifepriston gjør at livmoren ikke lenger reagerer på kroppens eget graviditetsbevarende hormon, progesteron. Dermed stanser den videre utviklingen av graviditeten.
Alternativer er methotrexate og misoprostol, eller bare misoprostol.
Den som ønsker abort, får time på sykehuset. Der får kvinnen en pille (mifepriston) som de må ta der og da. Kvinnen drar hjem og kommer tilbake til sykehuset etter ett til to døgn, eller hun kan fullføre aborten hjemme dersom forholdene ligger til rette for det. I neste omgang får kvinnen en ny pille (misoprostol). Den siste pillen setter i gang sammentrekninger av livmoren, og etter noen timer får kvinnen en kraftig blødning, og fosteret kommer ut. Hun blir sendt hjem igjen og får time til undersøkelse etter 14 dager, der det blir sjekket at alt er kommet ut.
Behandlingen er litt forskjellig avhengig av hvor lenge svangerskapet har vart.
Kvinneklinikken på Haukeland var det første sykehuset i landet som tok i bruk medikamentell abort i 1998. I 2016 ble 87,6% av alle aborter i Norge utført medikamentelt.

Risiko

Denne abortformen gir ikke samme fare for komplikasjoner som et kirurgisk inngrep med narkose. Det er en mulighet for at svangerskapet ikke avsluttes, og det er en fare for at fosteret ikke kommer ut, slik at kirurgisk inngrep likevel blir nødvendig. Infeksjonsfaren øker etter en abort,
Medikamentell abort er risikofylt for kvinner med alvorlig astma, binyrebarksvikt og i situasjoner der man ikke tror pasienten klarer å forstå omfanget og betydningen av behandlingen.

Annet

Abortpille må ikke forveksles med angrepille som er en pille man kan ta kort tid etter et samleie for å forhindre befrukting.
Kapabilitetsbasert adressering

Kapabilitetsbasert adressering er en metode innenfor informatikken hvorved enkelte datamaskiner aksesserer hovedminnet. Pekere blir erstattet av beskyttede objekter (kalt kapabiliteter) som bare kan skapes gjennom bruk av privilegerte instruksjoner som utføres av operativsystemkjernen eller andre autoriserte prosesser. Dette gjør det mulig for kjernen å kontrollere hvilke prosesser som aksesserer hvilke objekter i minnet uten behov for bruk av separate adresseområder som krever et kontekstskifte når en aksess inntreffer. Dette gjør det mulig å effektivt implementere kapabilitetsbasert sikkerhet.
Fylkesvei 5258

Fylkesveg 5258 går mellom Juvik og Horsøy i Askøy kommune. Veien er 1,8 km lang. Veinavn på strekningen er Horsøyvegen.
Frem til 2019 hadde veien betegnelsen Fv218.
Meraker smelteverk

Meraker smelteverk, senere kjent som Elkem Meråker var et smelteverk ved Kopperå i Meråker kommune i Trøndelag. Verket ble grunnlagt under navnet Meraker Brug og Carbidfabrik i 1898 av industrimannen Ole Haugan og produserte i begynnelsen kun karbid. 
Fra 1928 til 1981 var smelteverket eid av Union Carbide Corporation, og med tiden produserte det både legeringer for fremstilling av silisiummetall og ferrosilisium. Fra 1981 og frem til juni 2006 var smelteverket en del av Elkem. Produksjonen i verkets siste 15 år var kun mikrosilika, som er tilsettingsstoff til blant annet betong, tannkrem og leppestifter. Sluttproduktene fra verket ble i stor grad transportert med Meråkerbanen til havnen ved Muruvik gjennom sidesporene fra Kopperå stasjon. Ved stengingen av verket var det 55 ansatte hos Elkem Meråker. Bygningsmassen er delvis revet, men flere store byggverk tilknyttet verket står i dag fortsatt igjen, blant annet kraftstasjonen Kopperå I, som var i drift fra 1915 til 1994.
Shanghai Longhua lufthavn

Shanghai Longhua lufthavn (ICAO: ZSSL) (kinesisk: 上海龙华机场) er en flyplass i bydistriktet Xuhui sørvest for sentrum i Shanghai i Folkerepublikken Kina, ved bredden av elven Huangpu.
Den betjener allmenn flytrafikk og benyttes også til politi-, brann- og redningsinnsatser sørvest for byen.
Flyplassen ble åpnet i 1930-årene med en sirkelrund art deco-terminal og var Shanghais flyplass til 1950-årene, da Shanghai Hongqiao internasjonale lufthavn. Den forble i kommersiell bruk til 1966.
12 Wasted Years

12 Wasted Years er en dokumentar om Iron Maiden. 
Denne filmen dokumenterer fremgangen til Iron Maiden helt fra begynnelsen i 1975 og frem til Somewhere on Tour turneen. VHS-en er 90 minutter lang og inneholder bilder, intervjuer, promo-videoer og konsertopptak, den inneholder også «She's A Roller»' som er fremført av Adrian Smith med hans første band Urchin.
Mooserwirt

Mooserwirt er en legendarisk restaurant og bar i bydelen Mooser, St. Anton am Arlberg, Østerrike. Kjent for after-ski med DJ Gerhard.
Øre (sølvvekt)

En øre (sølvvekt) er en vektenhet for sølvmynter som ble brukt i middelalderen. En øre tilsvarte omtrent 27 gram.
Det gikk 8 øre på en mark, og 3 ertoger eller 30 penninger på en øre.
Amhrán na bhFiann

«Amhrán na bhFiann» («En soldats sang») er Irlands nasjonalsang. Den er en oversettelse til irsk gælisk fra den originale «A Soldier's Song» på engelsk, og begge versjoner brukes ved forskjellige anledninger. Teksten ble skrevet av Peadar Kearney og melodien av Kearney og Patrick Heeney. Den ble skrevet i 1907, og først publisert i Irish Freedom i 1912. Oversettelsen til irsk er ved Bulmer Hobson.
Nasjonalister regner ofte sangen som hele Irlands nasjonalsang, og den brukes derfor under Gaelic Athletic Associations kamper på hele øya. Unionister setter ikke pris på den innstillingen, og ved internasjonale kamper i den allirske Irish Rugby Football Union synges i stedet bare «Ireland's Call» i Nord-Irland og begge sanger i Irland.

Historie

«Amhrán na bhFiann» var en nokså ukjent sang inntil den ble sunget i General Post Office under påskeopprøret i 1916, og senere i interneringsleirene opprørerne ble plassert i. Den ble, i sin irske form, offisiell statshymne i 1926, som erstatning for «God Save Ireland».
Frem til opprettelsen av Den irske fristaten i 1922 hadde «God Save the King» vært felles nasjonalsang for Det forente kongerike Storbritannia og Irland. Noen valgte å fortsette å bruke denne etter opprettelsen av Fristaten, og generalguvernør James McNeill valgte ved et tilfelle å nekte å være til stede på en offentlig tilstelning på Trinity College fordi han fikk vite at de hadde planer om å spille hymnen under hans besøk. Etter at «Amhrán na bhFiann» ble nasjonalsang i 1926 var det fortsatt en minoritet som fortsatte å regne «God Save the King» som nasjonalhymne, og som fortsatte å be for den britiske monarken i religiøse seremonier.
I 1934 kjøpte Fristaten rettighetene til sangen for 1200 pund.
Det har vært noen endringer i teksten i årenes løp. I den opprinnelige oversettelsen løs første linje «Sinne Laochra Gaedhael» («Vi Irlands helter»). Dette ble erstattet av «Sinne Fianna Fáil», som kan lese med samme betydning, men som for enkelte var et tegn på at partiet Fianna Fáil hadde «kapret» nasjonalsangen.
Enkelte irske aviser og spaltister har foreslått å bytte ut nasjonalsangen, fordi den er for militant og anti-britisk. Andre mener at melodien er for komplisert; ved flere internasjonale idrettsarrangementer har den blitt spilt med gal hastighet eller man har tatt med hele melodien og ikke bare de delene av den som utgjør nasjonalsangen.
Clemens von Brentano di Tremezzo

Bakgrunn og tidlig yrkesliv

Han var eldste sønn av den katolske sentrumspolitikeren, advokaten og senere riksdagsmannen og hessiske justisministeren Otto von Brentano di Tremezzo (1855–1927). Hans yngre brødre var Bernard (1901–1964) og Heinrich von Brentano di Tremezzo (1904–1964).
Han studerte jus og trådte inn i den diplomatiske tjenesten. Fra 1921 til 1923 var han legasjonsråd i Athen og fra 1925 til 1926 ambassaderåd ved den tyske ambassade ved Den hellige stol. Han var en venn av utenriksminister Walther Rathenau. I 1929 trådte han ut av utenrikstjenesten.

Politisk karrière

Clemens von Brentano di Tremezzo ble innvalgt i Riksdagen for Det katolske sentrumspartiet, og ble deretter pensjonert. I 1943 ble han forpliktet til arbeide for Industri- og handelskammeret, og fortsatte i denne stillingen også etter krigen frem til 1946.
Den badiske statspresidenten Leo Wohleb gav ham i desember 1946 i oppdrag å lede det badiske statskanselliet. I juli 1950 fulgte utnevnelsen til generalkonsul i Italia. 1. juni 1951 overrakte han den italienske presidenten Luigi Einaudi sine akkreditiver som ambassadør, og ble Tysklands første ambassadør siden krigen.
Våren 1957 ble han pensjonert og trakk seg tilbake til Meran i Syd-Tirol i Italia, hvor han bodde til sin død. Han døde på sin 78. års fødselsdag.
Conflict: Desert Storm II

Handling

Gjennom spillets ti oppdrag må de fire soldatene gjennomføre en rekke ulike oppgaver. I spillets første oppdrag befinner man seg i Al-Hadar hvor Red Team må slå seg sammen med en Delta-tropp som er fanget i byen. Etter å ha kjempet seg inn til Delta-troppen, dør to av Delta-soldatene etter å ha bli truffet av en irakisk granat fra en bombekaster mens Delta-troppen kjemper seg mot en bunker. I denne bunkeren, en kommunikasjonsbunker, må Red Team tre Delta-soldater fra irakiske styrker før de og sersjanten deres blir evakuert.
Red Team blir så sendt til et annet sted for å ødelegge en kommunikasjonsbunker, men blir fakket. De klarer å rømme, og blir siden sendt videre til et biokjemisk anlegg hvor langdistansemissiler blir fylt med den livsfarlige gassen sarin. Etter å ha ødelagt den kjemiske trusselen, må Red Team hjelpe «2nd Marine Division» med å sikre et oljeraffineri som har blitt tatt over av irakiske styrker og skal ødelegges. Oppdraget ender med at marine-infanteriet blir tatt i bakholdsangrep, og mange av dem blir skutt og drept.
Red Team hjelper også til med å sikre Kuwait By ved å kjøre rundt i en M2 Bradley Fighting Vehicle, et militært kjøretøy, mens man dreper irakiske soldater før man til slutt kommer frem til fiendtlig artilleri. Red Team beordrer så et luftangrep for å ødelegge dem, og spillet ender med at Kuwait blir frigjort, og emiren av Kuwait takker FN-koalisjonen for deres militære assistanse.

Spillbarhet

Som i spillets forgjenger kan man også her velge om de fire spesialsoldatene skal være en del av den britiske SAS-styrken eller fra amerikanske Delta Force. Spilleren kan til enhver tid bytte mellom de fire karakterene, og kan også gi ordre til de man ikke styrer. På PlayStation 2 kan to spillere spille samtidig og styre to karakterer hver, men på Xbox og GameCube kan opptil fire spillere spille samtidig. Spilleren er ikke bundet til våpnene karakterene starter med - man kan plukke opp våpen og ammunisjon fra drepte fiender.
Høgskolen Stord/Haugesund

Historie

1. august 1994 ble fire statlige høgskoler i Haugesund og Stord ble slått sammen som en del av Høgskolereformen i 1994. De fire høgskolene som fusjonerte var Statens sikkerhetshøgskole, Haugesund sykepleierhøgskole, Stord lærarhøgskule og Stord sjukepleiarhøgskule. Statens sikkerhetshøgskole var tidligere etablert i 1990 ved sammenslåing av Haugesund Maritime Høgskole og Statens Havarivernskole. Skolens eldste avdeling var lærerutdanningen, med røtter tilbake til Stord Seminar fra 1839.
Språkrådets termwiki

Språkrådets termwiki er en ordbok for fagtermer publisert av Norsk språkråd. Nettstedet er en åpen fagwiki hvor de enkelte fagmiljøene selv er ansvarlig for materialet de legger inn.
Basketball under Asialekene 1966

Basketball under Asialekene 1966. Basketball var en av flere sporter som var med i de femte Asialekene som ble arrangert i Bangkok i Thailand i perioden 9. til 20. desember i 1966. Det var elleve herrelag som deltok i basketball-turneringen.
Frimmersdorf kraftverk

Frimmersdorf kraftverk er et varmekraftverk i delstaten Nordrhein-Westfalen i det vestre Tyskland. Det har en installert produksjonskapasitet på 2265 MW, fordelt på 12 operative blokker levert av Siemens. Årsproduksjonen er om lag 21 TWh elektrisk kraft.
Anlegget ble påbegynt omkring 1959 og stod ferdig i 1970. Brenselkilden er brunkull. Operatør er energiselskapet RWE Power AG. Utslippene av CO₂ er 19,3 millioner tonn i 2007. De totale CO2-utslippene i 2008 var ca. 18 550 000 tonn.
Batemantown (Ohio)

Historie

Et postkontor kalt Batemantown ble etablert i 1897, og var i drift til 1903. Samfunnet ble oppkalt etter den lokale Bateman-familien som kom fra Vermont rundt 1815.
Herlighet

Det tysk-romerske riket

I Det tysk-romerske rike ble territorier av lavadelige herskere betegnet som herligheter (tysk Herrlichkeit eller Herrschaft). Herskeren over en herlighet kunne altså være en herre, en ritter eller en friherre. Dermed tilsvarte herligheter omtrent det som i andre land ble betegnet som baronier.
Hjemmets bokforlag

Hjemmets bokforlag var et norsk bokforlag som ble opprettet 1969 som en del av Hjemmet-Gruppen, eid av danske Egmont. Forlaget utgav i årene 1985 til 1990 blant annet Hjemmets store leksikon. I 2001 ble forlaget slått sammen med N.W. Damm & Søn.
Beridarebansgatan

Beridarebansgatan (også kalt Beridarbansgatan) er en kort gatestump som forbinder Brunkebergstorg med Sergels torg i Norrmalm i Stockholms indre by. Veien er stengt for gjennomgangstrafikk, og avsluttes med en undergang under Kulturhuset i Stockholm. Gaten har også forbindelse med Drottninggatan via en tverrgående gatestump med det lignende navnet Beridarebanan, som går mellom kulturhusets to bygningskropper.
På Beridarebansgatan 1-3, utenfor Stockholm bys konstkanslis kontorlokaler, står skulpturen Girl Making a Face av Lena Cronqvist.

Historie

Før Norrmalmsreguleringen gikk Beridarebansgatan fra Brunkebergstorg og opp til det gamle nasjonale kunstakademiet i Beridarebane-kvartalet ved nåværende Hötorget. Navnet, som gata har hatt helt siden 1640-tallet, kommer fra beridarebanan som ble bygget i gatas nordende på 1620-tallet av kong Gustav II Adolf.
Florabukta

Florabukta en en havbukt beliggende nord i Murchisonfjorden på Nordaustlandet på Svalbard.
Tulip (Ohio)

Historie

Et postkontor kalt Tulip ble etablert i 1899 og var i drift til 1954.
Nasjonal kompetansetjeneste for samtidig rusmisbruk og psykisk lidelse

Målgrupper

Målgruppene for tjenestens arbeid er ansatte i tverrfaglig spesialisert behandling, psykisk helsevern, kommunens helse- og omsorgstjenester inkludert NAV og frivillige organisasjoner, samt brukere/pasienter og deres pårørende.

Mandat

Nasjonal kompetansetjeneste for samtidig rusmisbruk og psykisk lidelse får sitt mandat og oppgaver fra Helse- og omsorgsdepartementet, og ledes av dr. med Lars Lien.
ROP-tjenesten har ansvar for implementering av Nasjonal faglig retningslinje for utredning, behandling og oppfølging av personer med samtidig ruslidelse.
Halecia

Utseende

Middelsstore (12 - 16 millimeter), avlange, mørke praktbiller, gjerne med metallisk grønne tegninger. Fasettøynene er nokså store, antennene korte. Pronotum er avrundet firkantet med tre skarpe, i bunnene gjerne grønnlig metalliske lengdefurer. Dekkvingene har ofte metallgrønne flekker, er tilspisset bak, i den bakre halvdelen er ytterkanten sagtakket.

Levevis

Som hos de fleste andre praktbiller utvikler larvene seg i død ved.

Utbredelse

Slekten er utbredt i Sør- og Mellom-Amerika.
Carlos Santana

Tidlig liv og karriere

Santana ble født av Jose Santana og Josefina Barragan i Autlán de Navarro, Jalisco, Mexico, med sine to brødre – Antonio og Jorge – og fire søstre – Laura, Irma, Leticia og Maria. Carlos' far spilte fiolin og var med i en mariachitropp. Unge Carlos førte familiens musikalske tradisjoner videre. Han lærte seg å spille fiolin før han begynte med gitar da han var åtte år gammel. På dette tidspunktet hadde familien flyttet til Tijuana. Carlos opptrådte av og til sammen med farens mariachigruppe, men begynte å mislike det da han ble eldre. Santana spilte senere bass og gitar på strippeklubber og barer i Tijuanaområdet. Han var imponert over den lokale bluesgitaristen Javer Batiz.
Carlos ble i Tijuana da familien hans flyttet til San Francisco i California, men flyttet etter dem da han fylte tretten år.
I San Francisco følte han seg uønsket og rømte sin vei flere ganger. Carlos følte at han ikke trengte å gå på skole og likte å være alene, og være «konge i sin egen verden» tilbake i Tijuana. Han likte ikke den populære musikken til The Beach Boys og Jan & Dean som mange barn på skolen hans i USA gjorde på den tiden. Etter endelig å ha blitt overtalt av familien til å bli værende i San Francisco ble han uteksaminert fra Mission ungdomsskole i 1965. Carlos bidro til familiens økonomi,ved å ta seg en jobb (oppvask i storkjøkken). 
Musikklivet i San Francisco falt ham mere og mere i smak. Ofte snek han seg bort til Bill Graham's Fillmoore Auditorium for å høre på sine favoritter: Muddy Waters, The Paul Butterfield Blues Band, The Grateful Dead og mange andre store rock, blues og jazzmusikere som opptrådte der. Carlos Santana spilte blues innen den første utgaven av bandet Santana ble til. Det store gjennombruddet ble opptredenen på Woodstock-festivalen i 1969. Han har fått en stjerne på Hollywood Walk of Fame.

Meditasjon

Santana har lenge vært interessert i meditasjon og østlig filosofi. Hans guru har gitt ham navnet Devadip.
Kōlattunād

Kolattunādu (Kola Swarupam, i utlandet kjent som Kongeriket Cannanore eller senere Chirakkal (Chericul)) var et av de tre største  føydalrikene på Malabarkysten etter at den portugisiske armada kom til India. De to andre var zamorinens Calicut og Quilon. Kolattunādus hovedstad var Ezhimala. Den ble styrt av Kolattiris kongefamilie og bestod av om lag hele det nordlige distriktet i dagens Kerala og deler av Karnataka. Tradisjonelt ble Kolattunādu beskrevet som landet mellom Perumbaelven i nord og Putupattanamelven i sør.
Runde fyr

Historie

Da Runde fyr ble opprettet i 1767, var det fordi økt trafikk langs kysten førte til flere ulykker, og ikke minst rundt Runde var det farlig å ferdes. Blant annet hadde det nederlandske handelsskipet Akerendam gått ned like ved Kvalneset, hvor fyret står nå, i 1725. I starten var fyret mest som en gryte som en holdt fyr i, men i 1826, noen år etter at staten tok over, ble det oppgradert til et lukket kullblussfyr. Senere, i 1858, ble det bygd et støpejernstårn ytterst ute på Kvalneset. Nederste del av dette tårnet er bevart på Runde, mens resten ble flyttet til Sklinna fyr i Trøndelag.
I 1935 ble fyret ytterligere oppgradert til et betongtårn som står lenger oppe i skråningen. Lykten i det nye tårnet ble tent 27. august samme år. Fyret ble etterhvert mer og mer automatisert og i 2002 var det ikke lenger nødvendig med menneskelig overvåkning og den siste fyrvokteren flyttet ut.

Bebyggelse på fyrstasjonen

De gamle fyrene måtte overvåkes nærmest døgnet rundt, noe som medførte at fyrvokteren måtte bo så nær som mulig. Per 2005 besto fyrstasjonen av 6 bygg; selve fyrbygningen, smie, 2 bolighus, kombinert fjøs og låve og olje- og vedbod. I disse husene bodde tidvis svært mange mennesker. Gjennom årene bodde det fyrvoktere, assistenter, koner, barn, guvernanter, tjenestefolk og husdyr. Guvernantene var der for å holde skole for barna.
Christian Joseph Zuber

Karriere

Zuber var sønn av hofftømmermester og maskinmester ved Hofteatret, Joseph Zuber, som ble kjent på grunn av det maskineriet han konstruerte da Frederik Vs rytterstatue ble flyttet fra Gjethuset (støperiet) til sitt bestemmelsessted på Amalienborg slottsplass. 
C.J. Zuber fikk første del av sin høyere utdannelse ved Ingeniørakademiet i Wien, kom tilbake til Danmark og begynte på  Kunstakademiet i København i 1759, hvor han etter hvert vant alle medaljene. Sin  praktiske utdannelse fikk han som tegner og konduktør hos Jardin. 
Han gjenoppførte Glorup på Fyn for A.G. Moltke etter Jardins tegninger. Ved Glorup leverte han også tegninger til Andromedatempelet og plasseringen av «familiesøylen».
Samtidig med fullføringen av Glorup fikk han i 1765 Akademiets store reisestipend. Han la ut på studiereisen i 1766, var i  Frankrike og Italia og han vendte tilbake først i 1772. Etter hjemkomsten ledet han restaureringen av Århus domkirke i tidsrommet 1774–77. I samme periode oppførte han herregården Moesgaard ved Århus, som betraktes som hans hovedverk. 
Zuber hadde vært tegnelærer for de kongelige barna i 1763, og i 1766 ble han kongelig bygningsinspektør. Han ble utnevnt til hoffbyggmester i 1781; i denne egenskapen har han oppført bibliotekbygningen mellom den søndre lønngangen på Christiansborg og Tøjhuset. I sin embetsgjerning kom Zuber i et delvis påtvungent motsetningsforhold til sin jevnaldrende konkurrent C.F. Harsdorff. Zuber kom opp i vanskeligheter, fikk flere bøter for forsømmelse av sine plikter som hoffbyggmester og ble til slutt avskjediget fra sitt embete i 1789.
Det antas at han har tilbrakt sine siste leveår i Fredericia hvor hans ektefelle Maria Catharina født Granry, døde i 1800.
Kolleg St. Blasien

Kolleg St. Blasien er en statlig anerkjent privat kostskole som drives av jesuittene i det sydlige Schwarzwald i den tyske delstaten Baden-Württemberg. Den har 800 elever, derav 300 som bor på internatet. Skolen ble grunnlagt av Petrus Canisius i 1596 i Freiburg im Üechtland i Sveits, og ble 1856 flyttet til Feldkirch og 1934 til St. Blasien, hvor den holder til i det tidligere benediktinerklosteret St. Blasien.
Onocephalini

Utseende

Middelsstore, mer eller mindre brunlige trebukker. Antennene er omtrent så lange som kroppen hos hunnene, mye lengre hos hannene. Pronotum er nærmest sylindrisk uten pigger på sidene, omtrent så bredt som langt. Dekkvingene har markerte "skuldre" og gjerne lyse flekker eller striper.

Utbredelse

Gruppen har en ganske begrenset utbredelse i de østlige og sørøstlige Brasil.
Kosovo i Tyrkvisjonens sangkonkurranse

Lokale organisatorer og utvelging av deltakere

Den offentlige kringkasteren Radio Televizioni i Kosovës (RTK) er organisator og de kringkaster konkurransen i Kosovo. RTK har siden 2013 valgt landets deltakere internt.

Historikk

I 2013 ble Kosovo representert av Ergin Karahasan fra Prizren som fremførte en versjon av «Şu Prizren'in ergi bügri yollari» i konkurransen. Landet måtte trekke seg fra konkurransen i Kazan i 2014 på grunn av praktiske problemer som følge av at Russland ikke har anerkjent Kosovo som egen stat. I 2015 ble Kosovo representert av Tolga Kazaz.
Postfaktuell

Postfaktuell, postfaktuell politikk eller det postfaktuelle samfunn er en tilstand hvor samfunnsdebatt i stor grad er frakoblet hva som er fakta, og argumenter fremsettes ut fra hvorvidt de appellerer til følelser uavhengig av om de er sanne eller ikke. Postfaktuell debatt kjennetegnes av at påstander fortsetter å fremsettes selv om de er avsannet, og at store deler av velgere synes å være likegyldige til sannhetsgehalten i argumentasjonen. 
Uttrykket post-truth politics ble først tatt i bruk av bloggeren David Roberts i 2010 og har særlig blitt brukt som beskrivelse av presidentvalget i USA 2016 og brexit-folkeavstemningen i Storbritannia. Sosiale medier, døgnkontinuerlig medieoppdatering og falsk balanse i mediedekningen har blitt brukt som forklaring på utviklingen. 
«Post-truth» ble i 2016 utropt til årets ord av Oxford Dictionaries. Oxford Dictionaries regner post-truth for å beskrive omstendigheter hvor objektive fakta har mindre innflytelse på offentligheten enn appell til følelser og personlige overbevisning.
Mount Arrowsmith (Antarktis)

Mount Arrowsmith i Antarktis er et taggete pyramideformet fjell nær Mount Perseverance, 3 km langs en fjellrygg som går nordøstover fra dette fjellet og like langt øst for Mount Whitcombe i Victoria Land. Det ble kartlagt i 1957 av New Zealand Northern Survey Party under Commonwealth Trans-Antarctic Expedition (1956–58), og navngitt av dem etter likheten til Canterbury på New Zealand, et fjell med det navnet, og i forbindelse med Mount Whitcombe.
Fylkesvei 1342

Fylkesvei 1342 går mellom Østgård og Rokke kirke i Halden kommune. Veien er 6,2 km lang.
Frem til 2019 hadde veien betegnelsen Fylkesvei 926.
Belfast (Licking County, Ohio)

Historie

Fra 1917 er Belfast beskrevet som "nesten utdødd".
Repretel Canal 4

Repretel Canal 4 er en costaricansk fjernsynskanal som eies og drives av Repretel. Den ble starta opp i 2000, som Repretels tredje kanal, da selskapet kjøpte den fra meksikanske TV Azteca. Logoen er en lysegrønn sirkel med tallet 4 i hvitt.
Programtilbudet består hovedsakelig av barneprogrammer, tegnefilmer, såpeserier og filmer.